Dunavecse Város Önkormányzata Egészségügyi, Kulturális, Oktatási és Szociális Bizottsága
325-5/2024.

JEGYZŐKÖNYV

Készült a bizottság 2024. május 29-én /14,15-14,25 / megtartott üléséről

Az ülés helye: Városháza ülésterme
Jelen vannak:

Kovács Péter képviselő, a bizottság elnöke, Sándor Zsombor képviselő, a bizottság elnökhelyettese, Tóth József képviselő, a bizottság tagja (3 fő)
Tanácskozási joggal jelen vannak:

Vörös Sándor polgármester, Kochné Vadászi Borbála alpolgármester, Molnár Gyula képviselő, Aranyi János Gábor képviselő, Nagy Erzsébet jegyző, Horváth-Gallai Eszter igazgató (Vikár Béla Művelődési Ház), Liptai-Kölesdi Ágnes bölcsődevezető  (dr. Kolozs Gergely „Tipegő” Bölcsőde), Aranyi Ágota igazgató (Vikár Béla Könyvtár), Gugyella Mariann óvodavezető (Százszorszép Óvoda), Erdős Erika (Százszorszép Óvoda)
Jegyzőkönyvvezető: Marticsné Molnár Szilvia

Kovács Péter képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Tóth József fogja aláírni. Javasolta, hogy a 2024. május 29-i testületi ülés elé kerülő alábbi napirendi pontokat tárgyalja meg és véleményezze a bizottság.

Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 3 igen szavazattal, ellenszavazat nélkül az alábbi határozatot hozták:

22/2024. (V. 29.) E.K.O.SZ. Biz. normatív határozata

Napirend elfogadása

(2024. május 29.)











H a t á r o z a t

I.      6.) Tájékoztató az Oktatási intézményekben történt beiratkozások
              eredményéről
II.    7.)  Százszorszép Óvoda óvodavezetői beosztásra pályázat kiírása

III. 8.b)  Százszorszép Óvoda csoportlétszám növelésének engedély kérése
A napirendi pontok elfogadása után megkezdődött azok egyenkénti tárgyalása.

1./ Napirend:
     6.) Tájékoztató az Oktatási intézményekben történt beiratkozások
          eredményéről
          Előterjesztő: Vörös Sándor polgármester 

          Előterjesztésért felelős: oktatási intézmények vezetői
Kovács Péter képviselő, a bizottság elnöke
A négy intézménytől megkaptuk a tájékoztatókat. A Százszorszép Óvodába 56 gyermeket írattak be, ebből a bölcsődéből 21 gyermek kerül át. A Dunavecsei Petőfi Sándor Általános Iskolába 30 fő gyermek iratkozott be. A Duna Menti EGYMI-be nincs beiratkozott gyermek, a Református Kollégiumba 9 gyermeket itattak be. Megállapítható, hogy 9 gyermek nem a dunavecsei oktatási intézményt választotta. Úgy gondolom, hogy az nem baj, hogy a Duna Menti EGYMI-be nem írattak gyermeket.
Vörös Sándor polgármester

Határozottan baj, mert az SNI-s gyermek járhatna az EGYMI-be, ahol megkaphatná a számára megfelelő oktatást. 
Aranyi János Gábor képviselő úr

Polgármester úrral értek egyet, annak a gyermeknek is jobb lenne, ha a képességének megfelelő helyen tanulhatna. 

Sándor Zsombor képviselő, a bizottság elnökhelyettese

Gondolj bele, hogy a te gyerekedről lenne szó, és betennéd egy olyan közösségbe, ahol nála sokkal gyengébb képességű gyerekek vannak? Vagy betennéd egy olyan közösségbe, ahol jobb képességű gyerekek vannak, lehet, hogy szenved, de húzó ereje van. A mi iskolánkba pont ezért csinálunk lovasterápiát, hogy ezek a gyerekek tudjanak fejlődni.
Vörös Sándor polgármester

Mi van azokkal a gyerekekkel, akiknek unalmas az óra, mert túl lassú a haladás? 
Aranyi János Gábor képviselő úr

Nagyon jó dolog, hogy a Református iskolába írattak be gyerekeket – igaz nem nagy számban, viszont őrült nagy probléma, hogy a Petőfi iskolába kevés gyermeket írattak be, mert elviszik őket más iskolákba. 

Kochné Vadászi Borbála alpolgármester 

Úgy gondolom, hogy ebben az évben a Petőfi iskola úgy állt az iskolakezdéshez, mint még sosem. Tudott kettő pedagógust is prezentálni, tartott nyílt napot szülőknek, gyerekeknek egyaránt. A szülő mit csinál? Elviszi sportiskolába a gyermekét. 
Kovács Péter képviselő, a bizottság elnöke
Egyet azért ne felejtsünk el, ebben az évben volt nyílt nap és tudják, kik lesznek az elsős tanítónénik, de hány év volt, amikor nem. Ha valamit nem csinálok tíz évig, azt egy év alatt nem fogom behozni. Ez az iskola hibája is. Amikor a híd megépült, én akkor is mondtam, hogy olyan iskolát kell csinálni Dunavecsén, hogy ide is írassanak be gyerekeket. A híd átadása után 6-8 gyermek a túloldalról járt a dunavecsei Petőfi iskolába. 
Kochné Vadászi Borbála alpolgármester 

Nem értem, hogy miért teszi ki a szülő a hatéves gyermekét az átjárással kapcsolatos procedúrának. 

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet az oktatási intézményekben történt beiratkozások eredményéről szóló tájékoztató elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

23/2024. (V.29.) E.K.O.SZ. Biz. hat.
Tájékoztató az Oktatási intézményekben történt beiratkozások

eredményéről
                                    
















H a t á r o z a t





1./ Az Egészségügyi, Kulturális, Oktatási és Szociális Bizottság megtárgyalta a „Tájékoztató az oktatási intézményekben történt beiratkozások eredményéről” szóló napirendet és elfogadásra javasolja az oktatási intézmények tájékoztatóját a képviselő-testület számára.
2./ Ezen határozatról értesül: 

- Kovács Péter képviselő, a bizottság elnöke

2./ Napirend:
      7.)  Százszorszép Óvoda óvodavezetői beosztásra pályázat kiírása
            Előterjesztő: Vörös Sándor polgármester

            Előterjesztésért felelős: Nagy Erzsébet jegyző

Kovács Péter képviselő, a bizottság elnöke
A Százszorszép Óvoda intézményvezetőjének a magasabb vezetői megbízása 2024. december 31. napján lejár. [image: image1.jpg]


A pedagógusok új életpályájáról szóló 2023. évi LII. törvény (továbbiakban: Púétv.) 37. § (1) bekezdése szerint igazgatói megbízás nyilvános pályázat útján adható, pályázat kiírása esetén csak olyan személyt lehet kinevezni, aki a pályázaton részt vett, a pályázati feltételeknek megfelelt és vele szemben kizárási ok nem áll fenn. Ugyanezen paragrafus (2) bekezdése alapján a pályázatot a köznevelési foglalkoztatotti jogviszony létesítésével összefüggő munkáltatói jogkör gyakorlója írja ki. Az igazgatói (óvodavezetői) megbízás vezetői megbízás, mely a Magyarország helyi önkormányzatairól szóló 2011. évi CLXXXIX. törvény 42. §. (2) bekezdése értelmében át nem ruházható képviselő-testületi hatáskör, ezért a pályázat kiírására a képviselő-testület jogosult. A Púétv. 73. § alapján vezetői megbízás ellátása a kinevezés szerinti munkakör mellett vezető beosztásra történő megbízással történik. Intézményvezetői feladatot az igazgató láthat el. Nevelési-oktatási intézményben igazgatói megbízás felsőfokú végzettséggel, pedagógus szakképzettséggel rendelkező és a Kormány rendeletében meghatározott egyéb feltételnek megfelelő személynek adható. A vezetői megbízás állami vagy önkormányzati fenntartású munkáltató esetén legfeljebb öt évig terjedő határozott időre szól, egyéb esetben a vezetői megbízás időtartamát a fenntartó határozza meg. A jogszabály vagy munkáltatói döntés alapján határozott időre adott vezetői megbízás vagy kinevezés lejárati időpontját akkor is úgy kell meghatározni, hogy az a július 1-jétől augusztus 15-ig terjedő időszakra essen, ha ezáltal a megbízás öt évnél legfeljebb hat hónappal korábban vagy később járna le.[image: image2.jpg]



A Korm. rendelet 26. § (1) bekezdése alapján a nevelési-oktatási intézményben az igazgatói megbízás feltétele: az adott nevelési-oktatási intézményben pedagógus-munkakör betöltéséhez szükséges meghatározott szakképzettség, pedagógus-szakvizsga keretében szerzett igazgatói szakképzettség, legalább négy év pedagógus munkakörben, vagy heti tíz tanra vagy foglalkozás megtartására vonatkozó óraadói megbízás ellátása során szerezett szakmai gyakorlat, valamint a nevelési-oktatási intézményben pedagógus munkakörben fennálló, határozatlan időre, teljes munkaidőre szóló kinevezés vagy megbízással egyidejűleg pedagógus munkakörben történő, határozatlan időre teljes munkaidőre szóló kinevezés. A pályázatnak tartalmaznia kell a pályázó szakmai önéletrajzát, a vezetési programját, a foglalkoztatás jogszabályban előírt feltételei igazolására szolgáló iratokat, valamint a pályázó nyilatkozatát arról, hogy hozzájárul személyes adatainak a pályázattal kapcsolatos kezeléséhez, továbbításához. Javaslom a pályázati kiírás elfogadását.

Nagy Erzsébet jegyző

Annyiban kiemelném, hogy nem 5 évre fog szólni a kinevezés, hanem 4,5 évre az elnök úr által elmondottak miatt.
Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

24/2024. (V.29.) E.K.O.SZ. Biz. hat.

Pályázati kiírása










    H a t á r o z a t

Az Egészségügyi, Kulturális, Oktatási és Szociális Bizottság megtárgyalta a „Százszorszép Óvoda óvodavezetői beosztásra pályázat kiírása” című előterjesztését és a következő határozatot hozza:

1./ A bizottság úgy határoz, hogy az előterjesztésben foglaltak szerinti tartalommal javasolja kiírni a pályázatot a Százszorszép Óvoda igazgatói (magasabb vezető) beosztás betöltésére. 

2./ A bizottság javasolja felkérni a jegyzőt, hogy gondoskodjon pályázati felhívás helyben szokásos módon, Dunavecse Város honlapján, továbbá a kormányzati személyügyi igazgatási feladatokat ellátó szerv internetes oldalán közzétételéről. 

3./ Ezen határozatról értesül:

- Kovács Péter képviselő, a bizottság elnöke

3./ Napirend:
     8. b) Százszorszép Óvoda csoportlétszám növelésének engedély kérése
             Előterjesztő: Vörös Sándor polgármester
             Előterjesztésért felelős: Gugyella Mariann óvodavezető

Kovács Péter képviselő, a bizottság elnöke
Az óvodavezető kérelmezte a csoportlétszámok növelésének engedélyezését, mivel az alapító okiratban az engedélyezett gyereklétszám 172 fő, viszont ez a szám 189 főre fog emelkedni. Javaslom a határozati javaslat elfogadását.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

25/2024. (V.29.) E.K.O.SZ. Biz. hat.

Százszorszép Óvoda gyermeklétszám túllépése miatti döntés 











H a t á r o z a t
1./ Az Egészségügyi, Kulturális, Oktatási és Szociális Bizottság úgy rendelkezik, hogy a Százszorszép Óvoda alapító okiratának módosítása nélkül, az óvodavezető az óvoda gyermeklétszám túllépésére vonatkozó kérelmét - Nkt. 25. § (7) bekezdése alapján – támogatja, 2024. szeptember 1-től az eddig engedélyezetteken felül mind a hét csoportban 20 %-os létszám túllépést javasol engedélyezni.
2./ Ezen határozatról értesül:

- Kovács Péter képviselő, a bizottság elnöke

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1425-kor bezárta.
Kmft.


      Kovács Péter


                                     Tóth József
                       Képviselő                                                        
   Képviselő  

                a bizottság elnöke                                                           a bizottság tagja

